section_heading: 2008.
paragraph_text: Dana 10. kolovoza 2007., odnosno pet dana nakon prošlogodišnje utrke u Mađarskoj, objavljeno je da Vitantonio Liuzzi napušta Toro Rosso, a da na njegovo mjesto dolazi IndyCar prvak Sébastien Bourdais.<ref> Bourdais to join Toro Rosso in F1 BBC Sport. Objavljeno 10. kolovoza 2007. Pristupljeno 2. kolovoza 2021. Svoju prvu punu sezonu u Formuli 1, Vettel je počeo u prošlogodišnjoj modificiranoj šasiji STR2B, kao i Bourdais. U momčadi su očekivali da će nova šasija STR3 biti spremna u Turskoj, koja je bila peta utrka u kalendar, no to se nije ostvarilo. Tehnički direktor Laurent Mekies, kazao je da momčad nema sve potrebne dijelove bolida za Tursku, te da će novi bolid stići na šestoj utrci u Monaku, što se i ostvarilo. Sezona je za Vettela počela loše. Na utrkama u Australiji, Bahreinu i Španjolskoj je sudjelovao u sudarima na startu, dok utrku u Maleziji nije završio zbog kvara motora. Velika nagrada Turske je bila prva utrka koji je Vettel završio, no na posljednjem 17. mjestu.<ref> 2008 Turkish Grand Prix F1 Race results Stats F1. Pristupljeno 2. kolovoza 2021.